**Sednica Veća Katedre za Teorijsku fiziku**

**Zapisnik:**

**Odsutni:** dr D. Gajić

**Dnevni red:**

1. Informacije
2. Razmatranje Izveštaja komisije o urađenoj doktorskoj disertaciji
3. Utvrđivanje predloga za člana komisije za pisanje nacrta Statuta
4. Formiranje komisije za obezbeđivanje kvaliteta
5. Predlog dopune angažovanja na DAS
6. Predlog teme diplomskog rada
7. Predlog za izvođenje nastave na engleskom jeziku
8. Organizacija smotre učeničkih radova
9. Molbe studenata
10. Razno

Dnevni red je **usvojen** (jednoglasno).

1. **Informacije**:
	1. dr G. Djordjević: obavestio o rezulatatima prvog sastanka Savetodavno-naučnog komiteta SEENET-MTP mreže u novom sastavu koji je održan na ICTP-u u Trstu i o donaciji u knjigama koje su dobijene od dr S. Meljanca sa IRB u Zagrebu;
	2. dr Lj. Nešić: dopisi o organizaciji Letnje škole i Konferencije BS I BW2018 greškom nisu prosleđeni sa Departmana, ka NN veću. Biće prosleđeni u toku dana;
	3. dr Lj. Nešić: podsećanje da treba poslati izveštaje o održanoj nastavi. Takođe, u narednom semestru, izbegavati situacije da jedan nastavnik/saradnik sve svoje časove drži tokom jednog dana – rasporediti tokom nedelje, ne zakazivati nastavu u terminima kada se održavaju veća;
2. **Razmatranje izveštaja komisije o urađenoj doktorskoj disertaciji**

Izveštaj komisije kojim je pozitivno ocenjena urađena doktorska disertacija kandidata Mladene Lukić je **usvojen** (jednoglasno);

1. **Utvrđivanje predloga za člana komisije za pisanje nacrta Statuta**

Dr Lj. Nešić je predložio da dr G. Đorđević bude član ove komisije sa Departmana za fiziku – **usvojeno** (9 za, 1 uzdržan);

1. **Formiranje komisije za obezbeđivanje kvaliteta**

Predlog da dr D. Gajić bude jedan od članova komisije, i njen predsednik, je **usvojen** (jednoglasno);

1. **Predlog dopune angažovanja na DAS**

Predlog angažovanja dr Miodraga Mitrića, naučnog savetnika na institutu Vinča, Beograd, za držanje predmeta Fizika čvrstog stanja je **usvojen** (jednoglasno);

1. **Predlog za izvođenje nastave na engleskom jeziku**

Predlog teme pod nazivom “O korelacijama u kvantnoj mehanici”, koji je dala dr J. Jeknić-Dugić, je **usvojen** (jednoglasno), uz sledeći predlog komisije:

dr D. R. Dimitrijević, predsednik

dr N. Milojević, član

dr D. D. Dimitrijević, član,

dr J. Jeknić-Dugić, mentor

1. **Predlog za izvođenje nastave na engleskom jeziku**

dr I. Mančev: objasnio da je predlog dat radi uspešnog realizovanja eventualnih razmena studenata i boljeg statusa Univerziteta.

dr D. R. Dimitrijević: držaće sve predmete i na engleskom jeziku, ukoliko se to dodatno plaća.

dr G. Đorđević: ovo je zahtevna i delikatna stvar za naše studente. Lični stav i predlog je da se, po potrebi, nastava na engleskom jeziku drži isključivo na DAS.

**Deo nastavnika je svoje predloge predmeta dostavio Katedri i biće prosleđeni Departmanu. Deo nastavnika je predloge već dostavio direktno Departmanu.**

1. **Organizacija smotre učeničkih radova**

D. Delibašić (član komisije): obavestio prisutne o terminu i mestu održavanja smotre, kao i o broju prijavljenih učenika.

dr G. Đorđević: postoji problem sa finansiranjem – prema informacijama dobijenim od Komisije, ni Fakultet, ni Centar za eksperimentalnu i primenjenu fiziku nisu doprineli. Broj prijavljenih je jako mali;

1. Molbe studenata
	1. Nenad Ignjatović: molba za dodelu teme diplomskog rada pod nazivom “O korelacijama u kvantnoj mehanici” – **usvojena** (jednoglasno);
2. **Razno**:
	1. dr Lj. Nešić: informacija da treba izvršiti korekciju studijskih programa tako da predmeti iz grupe metodičko-pedagoških nose veći broj ESPB bodova – dodati još jedan predmet, ili povećati fond časova i broj ESPB (nekog od) postojećih. Takođe, treba redukovati ESPB vrednost master rada na Opštoj fizici sa 10 na 8, jer je greškom definisano da nosi 10 (MAS Opšta fizika ukupno nosi 122 ESPB bodova zbog ovoga);
	2. Posle diskusije u kojoj su učestvovali dr I**.** Mančev, dr Lj. Nešić i dr G. Đorđević, nije postignut jedinstven stav o mogućnosti da studenti biraju predmete van svog studijskog programa (umesto onih koji su im već ponuđeni). Stiče se utisak da su postojeći zakoni i pravilnici koji se tiču ovog pitanja međusobno kontradiktorni.

Zapisnik sastavio D. Delibašić

Zapisnik odobrio šef Katedre dr G. Đorđević